# name
Anàlisi de l’evolució del pes segons diferents grups de dietes mitjançant la tècnica dels models lineals mixtos amb mesures repetides

# metadata.dc.description[].value
Treballs Finals de Grau en Estadística UB-UPC, Facultat d'Economia i Empresa (UB) i Facultat de Matemàtiques i Estadística (UPC), Curs: 2020-2021, Tutors: Marta Cubedo Culleré i Antonio Miñarro Alonso

# metadata.dc.description.abstract[].value
En moltes de les branques que componen el món científic, és freqüent l'observació i estudi de variables al llarg del temps en un conjunt de subjectes, en diferents situacions experimentals depenent de l'àrea d'investigació. En aquest Treball de Final de Grau es presenta una anàlisi basada en el temps d'evolució dels pesos de rates classificades en grups segons la dieta amb la qual estan alimentades, per a comprovar si es detecten diferències entre les corbes que modelitzen el pes al llarg del temps en funció del tipus de dieta. En aquest estudi, s'espera observar diferències entre els tres grups de rates en funció de la dieta amb la qual han estat alimentades; dieta Control, dieta hiperlipídica de blat de moro o dieta hiperlipídica d'oli d'oliva. A causa de la naturalesa d'aquest tipus de dades, els models clàssics no acostumen a ser els indicats per a elaborar una correcta anàlisi de les dades. Per això, s'han d'emprar models que sí que tinguin presents aquestes característiques. En aquest cas, es realitzar l'anàlisi d'aquestes dades mitjançant la tècnica dels models lineals mixtos amb mesures repetides. Els models mixtos són una generalització del model lineal de regressió clàssic, contemplant la possible existència d'observacions correlacionades o amb variabilitat heterogènia, vinculades a la presència de factors aleatoris. La nomenclatura models mixtos es refereix, precisament, al fet que l'anàlisi ha de bregar amb efectes fixos i aleatoris simultàniament.

# metadata.dc.rights[].value
cc-by-nc-nd (c) Ruiz de Porras Rubio, 2021

# metadata.dc.source[].value
Treballs Finals de Grau (TFG) - Estadística UB-UPC

# metadata.dc.title[].value
Anàlisi de l’evolució del pes segons diferents grups de dietes mitjançant la tècnica dels models lineals mixtos amb mesures repetides